《次韵答袁重黎》
清代·黄彭年

隆阴叹季驶，朝霜若暮雰。卉零刚虫鹅，畴能持大钧。

神龙尽思刚，尺蠖安可伸。鲸齿白如雪，出海千为群。

雀雏闇天时，岂办千霄云。言谁药石甘，香孰知见薰。

层冰凝已坚，饮鹤何处川。䙰褷脱笼樊，结巢长松根。

病翮心自惜，啸侣情每勤。伊祁近尧基，政閟而民醇。

丛树翳楼阁，碧涧幽含春。侧闻丹穴凤，浴水不浴浑。

德牧耀奇字，华采腾轩轩。高调叶箫韶，求友灵禽园。

暂饥竹未花，圣瑞谁为言。阿阁翼欲翥，九皋鸣遥闻。

曷去苍筤箐，就啄茯苓根。徘徊不轻下，高奋思呈文。

甚愿仪丹阙，昌运开时屯。素琴写此意，求友相彼真。

长风飒然至，高下涛潺沄。沧洲绘满壁，昕夕容垂缗。

卷轴山石间，天乐如衡门。客来无杂语，古义恒互陈。

雅称凤偕鹤，守寒栖相邻。同声幸早应，一曲传心神。

作者简介：（1823—1890）清贵州贵筑人，字子寿。道光二十五年进士。授编修。同治元年入骆秉章四川幕府，镇压石达开军。官至湖北布政使。尝掌教关中书院、保定莲池书院。又应李鸿章聘修《畿辅通志》。官至江苏布政使，调湖北，遇事有不可，必断以争。有《三省边防考略》、《金沙江考略》、《陶楼文钞》等。